stanford-oval/wikipedia huggingface dataset:
Spotsylvanian piirikunta
Aiheesta muualla

Kuvia tai muita tiedostoja aiheesta Spotsylvanian piirikunta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spotsylvania County, Virginia
Käännös suomeksi
Soile Poutiainen

Soile Mirja Kaarina Poutiainen (o.s. Toivonen; s. 9. syyskuuta 1950 Lahti) on suomalainen juristi. Hän on entinen korkeimman oikeuden jäsen ja oikeusneuvos.
Poutiainen valmistui oikeustieteen kandidaatiksi 1976 ja sai varatuomarin arvon 1979 auskultoituaan Vantaan tuomiokunnassa. Poutiainen on työskennellyt Vantaan kaupungin yleisenä oikeusavustajana 1976–1979 ja vuodesta 1980 alkaen korkeimman oikeuden esittelijänä, välillä käräjätuomarina Vantaan käräjäoikeudessa 1996–1999 ja palasi korkeimpaan oikeuteen kansliapäälliköksi vuosiksi 1999–2004. Vuonna 2004 hän toimi Vantaan käräjäoikeuden käräjätuomarina ja vuoteen 2006 saakka Tuusulan käräjäoikeuden laamannina, kunnes sai 1. kesäkuuta 2006 nimityksen korkeimman oikeuden jäseneksi.
Speed & Violence

| Speed & Violence Ranger |
| --- | --- | --- |

Studioalbumin tiedot
 Julkaistu: 2. joulukuuta 2016
 Tyylilaji: speed metal
 Kesto: 36.54
 Levy-yhtiö: Spinefarm
Rangerin muut julkaisut
| Where Evil Dwells 2015 | Speed & Violence 2016 | Ylös raunioista / Risen From The Ruins 2022 |
Singlet albumilta Speed & Violence
 ”Lethal Force” Julkaistu: 21. lokakuuta 2016
Speed & Violence on suomalaisen speed metal -yhtye Rangerin toinen studioalbumi. Se julkaistiin 2. joulukuuta 2016 levymerkillä Spinefarm Records. Albumilta julkaistiin single ”Lethal Force” 21. lokakuuta 2016.
Tammikuussa 2017 yhtye aloittaa helmikuun alkuun ulottuvan ”Speed & Violence Over Europe” -kiertueen.
Vastaanotto

Albumi sai hyvän vastaanoton. Angry Metal Guy antoi albumille arvosanan 3/5, ja sanoi albumin olevan genrelleen uskollista ja yksinkertaista, sekä omiaan kroonisesti hyperaktiivisille, mauttomille retron kannattajille. Musiikkikulttuureja tutkiva dokumenttiohjelma Noisey sanoi albumin olevan ”juuri sitä, mitä heavy metal tarvitsee nyt”.
Kappaleet

Intro – 0.49
Speed & Violence – 3.43
Without Warning – 4.29
Demon Wind – 3.16
Lethal Force – 4.45
Satanic Panic – 6.09
Evil Barrier – 1.33
Night Slasher – 3.19
Shock Troops – 3.38
Last Breath – 5.13
Kokoonpano

Dimi Pontiac – laulu, basso
Ville Valtonen – kitara
Mikael Haavisto – kitara
Miko – rummut
Arvostelut

Angry Metal Guy:
Imperiumi: 9/10
Soundi:
Aiheesta muualla

Speed & Violence Discogsissa. (englanniksi)
Albumi Speed & Violence Encyclopaedia Metallum -sivustolla (englanniksi)
Steen Due

| Mitalit> Maa:  Tanska.Miesten maahockey. Olympialaiset  | Mitalit> Maa:  Tanska.Miesten maahockey. Olympialaiset  | Mitalit> Maa:  Tanska.Miesten maahockey. Olympialaiset  | Maa:  Tanska> Miesten maahockey. |
| --- | --- | --- | --- |
|  Hopeaa | Antwerpen 1920 | maahockey |  |
Steen Due (27. helmikuuta 1898 – 26. toukokuuta 1974) oli tanskalainen maahockeypelaaja ja olympiamitalisti. Hän pelasi Antwerpenin kesäolympialaisissa 1920 kolme ottelua Tanskan joukkueessa, joka voitti turnauksessa hopeaa. Due teki turnauksessa yhden maalin Ranskaa vastaan.
Seven and the Ragged Tiger

| Seven and the Ragged Tiger Duran Duran |
| --- | --- | --- |

Studioalbumin tiedot
 Äänitetty : touko-kesäkuu 1983
 Julkaistu: 21. marraskuuta 1983
 Tuottaja(t): Alex Sadkin, Duran Duran & Ian Little
 Tyylilaji: uusi aalto
 Kesto: 37.36
 Levy-yhtiö: EMI
Duran Duranin muut julkaisut
| Rio 1982 | Seven and the Ragged Tiger 1983 | Arena 1984 |
Seven and the Ragged Tiger on Duran Duranin kolmas studioalbumi. Se julkaistiin marraskuussa 1983 ja oli yhtyeen viimeinen studiolevy alkuperäisellä kokoonpanolla ennen vuoden 2004 levyä Astronaut.
Albumilta julkaistiin kolme singleä: ”Union Of The Snake” (lokakuu 1983), ”New Moon On Monday” (tammikuu 1984) ja ”The Reflex” (huhtikuu 1984), joka on yksi yhtyeen tunnetuimmista kappaleista.
Kappalelistaus

"The Reflex" (5:29)
"New Moon On Monday" (4:16)
"(I'm Looking For) Cracks In The Pavement" (3:38)
"I Take The Dice" (3:18)
"Of Crime And Passion" (3:50)
"Union Of The Snake" (4:20)
"Shadows On Your Side" (4:03)
"Tiger Tiger" (3:20)
"The Seventh Stranger" (5:24)
Soittajat > Duran Duran

Nick Rhodes - kosketinsoittimet
Simon Le Bon - laulu
John Taylor - basso
Roger Taylor - rummut
Andy Taylor - kitarat
Soittajat > Muut soittajat

Andy Hamilton - saksofoni
Raphael DeJesus - lyömäsoittimet
Mark Kennedy - lyömäsoittimet
Michelle Cobbs - taustalaulu
BJ Nelson - taustalaulu
Star Wars Kids - Galaxy of Adventures

| Star Wars Kids - Galaxy of Adventures |
| --- | --- |

Tyyli:  Science fiction animaatiosarja
Kestoaika:  2-3 minuuttia
Perustuu:  George Lucasin luomaan maailmaan ja hahmoihin
Alkuperämaa:   Yhdysvallat
Verkko:  YouTube
Esitetty:  2018 – 2020
Tuotantokausia:  2
Jaksoja:  55
Tuotanto
Tuottaja(t):  Josh Rimes
Vastaava(t) tuottaja(t):  James M. Waugh Carrie Beck Jacqueline Lopez
Linjatuottaja:  Charlie Sweitzer
Ohjaaja(t):  Barry J. Kelly
Säveltäjä(t):  Ryan Shore
Aiheesta muualla
Virallinen sivusto
IMDb 
Star Wars Kids - Galaxy of Adventures (tai vain Galaxy of Adventures, Suomessa tunnettu myös nimellä Star Wars Kids - Seikkailujen Galaksi) on vuosina 2019-2020 julkaistu animoitu nettisarja, joka perustuu George Lucasin luomaan Tähtien sota -maailmaan. Sarjan jaksot ovat noin kahden minuutin pituisia ja perustuvat suoraan elokuvien kohtauksiin. Englanninkielisen version ääniraidat ovat suoraan itse elokuvista ja suomeksi sarjan jaksoja on dubattu Disneyn YouTube -kanavalle.
Ääninäyttelijät

| Rooli | Alkuperäinen ääni | Suomenkielinen ääni |
| --- | --- | --- |
| Kertoja | Dante Basco |  |
| Anakin Skywalker | Hayden Christensen Jake Lloyd (lapsena) James Earl Jones (Darth Vader) | Markus Bäckman (Darth Vader) |
| Luke Skywalker | Mark Hamill |  |
| Leia Organa | Carrie Fisher | Ella Pyhältö |
| Han Solo | Harrison Ford |  |
| Obi-Wan Kenobi | Alec Guinness (vanha) Ewan McGregor (nuori) | Ilkka Villi |
| Yoda | Frank Oz | Jukka Rasila |
| Darth Sidious | Ian McDiarmid | Pekka Autiovuori |
| Kreivi Dooku | Christopher Lee | Markus Bäckman |
| Sivuroolit | Nicolas Roye | Rauno Ahonen |
Jaksot

Listassa vain sarjan suomeksi julkaistut jaksot.
| # | Alkuperäinen nimi | Suomenkielinen nimi | Julkaisupäivä | Perustuu elokuvaan | Huomioitavaa |
| --- | --- | --- | --- | --- | --- |
| 1 | Darth Vader - Power of the Dark Side | Darth Vader – Voiman pimeä puoli | 23. joulukuuta 2018 | Rogue One | Alkuperäisen jaksojärjestyksen mukaan, tämä on sarjan toinen jakso.  Tuntemattomasta syystä tämä jakso on julkaistu Disney Suomi -kanavalla vain norjankielisellä dubbauksella. |
| 2 | Luke vs. the Wampa - Cavern Escape | Luke Skywalker – Pako luolasta | 23. joulukuuta 2018 | Jedin paluu | Alkuperäisen jaksojärjestyksen mukaan, tämä on sarjan kolmas jakso. |
| 3 | Chewbacca - The Trusty Co-Pilot | Chewbacca – Luotettava kakkospilotti | 23. joulukuuta 2018 | Tähtien sota | Alkuperäisen jaksojärjestyksen mukaan, tämä on sarjan viides jakso. |
| 4 | Luke Skywalker - The Journey Begins | Luke Skywalker – Matka alkaa | 23. joulukuuta 2018 | Tähtien sota | Alkuperäisen jaksojärjestyksen mukaan, tämä on sarjan ensimmäinen jakso. |
| 5 | Darth Vader - Might of the Empire | Darth Vader – Imperiumin mahti | 23. joulukuuta 2018 | Imperiumin vastaisku | Alkuperäisen jaksojärjestyksen mukaan, tämä on sarjan kuudes jakso. |
| 6 | R2-D2 - A Loyal Droid | R2-D2 – Uskollinen droidi | 23. joulukuuta 2018 | Tähtien sota | Alkuperäisen jaksojärjestyksen mukaan, tämä on sarjan neljäs jakso. |
| 7 | Princess Leia vs. Darth Vader - A Fearless Leader | Prinsessa Leia vs. Darth Vader – Peloton johtaja | 8. helmikuuta 2019 | Tähtien sota | Tämä ja kaksi seuraavaa jaksoa ovat sarjan suomenkielisen version ainoat, joiden järjestysnumero on sama kuin alkuperäisessä versiossa. |
| 8 | Luke vs. the Death Star - X-wing Assault | Luke Skywalker vs. Kuolemantähti - X-wing-hyökkäys | 8. helmikuuta 2019 | Tähtien sota | Tämä, edellinen ja seuraava jakso ovat sarjan suomenkielisen version ainoat, joiden järjestysnumero on sama kuin alkuperäisessä versiossa. |
| 9 | Han Solo - Galaxy's Best Smuggler | Han Solo – Galaksin paras salakuljettaja | 8. helmikuuta 2019 | Tähtien sota | Tämä ja kaksi edellistä jaksoa ovat sarjan suomenkielisen version ainoat, joiden järjestysnumero on sama kuin alkuperäisessä versiossa. |
| 10 | Luke Skywalker vs. Darth Vader - Join Me | Luke Skywalker vs. Darth Vader – Liity minuun | 8. helmikuuta 2019 | Imperiumin vastaisku | Alkuperäisen jaksojärjestyksen mukaan, tämän on sarjan kahdestoista jakso. |
| 11 | Chewie vs. Holochess - Let the Wookiee Win | Luke Skywalker vs. holoshakki – Anna Wookieen voittaa | 8. helmikuuta 2019 | Tähtien sota | Alkuperäisen jaksojärjestyksen mukaan, tämä on sarjan kymmenes jakso |
| 12 | Luke vs. Emperor Palpatine - Rise to Evil | Luke Skywalker vs. Keiser Palpatine | 8. helmikuuta 2019 | Jedi paluu | Alkuperäisen jaksojärjestyksen mukaan, tämä on sarjan yhdestoista jakso.  Tuntemattomasta syystä tämä jakso on julkaistu Disney Suomi -kanavalla vironkielisellä nimellään. |
Still Climbing

| Still Climbing Cinderella |
| --- | --- | --- |

Studioalbumin tiedot
 Julkaistu: 8. marraskuuta 1994
 Tuottaja(t): John Burden, Duane Baron
 Tyylilaji: glam rock
 Kesto: 53.27
 Levy-yhtiö: Mercury
Listasijoitukset
  178.
Cinderellan muut julkaisut
| Live Train to Heartbreak Station 1991 | Still Climbing 1994 | Looking Back 1997 |
Still Climbing on yhdysvaltalaisen yhtyeen Cinderellan neljäs ja toistaiseksi viimeisin studioalbumi. Albumin tuottivat John Burden ja Duane Baron.[lähde? ]
1980-luvun tukkahevistä 1990-luvun alkuun selviytynytselvennä Cinderella julkaisi ainoastaan kaksi levyä 1990-luvulla, joista Still Climbing sai vaikutteita myös muotiin nousseesta grungesta. Kappaleet "Hot And Brothered" ja "Hard to Find the Words" päätyivät Wayne's World -elokuvan soundtrackille. Albumi oli korkeimmillaan listan sijalla #178, ja albumi on heikoimmin menestynyt Cinderella-albumi. Löyhän menestyksen takia uutta levyä ei ole julkaistu.[lähde? ]
Albumi oli Yhdysvalloissa Billboard 200 -listan sijalla 178.
Kappaleet

Bad Attitude Shuffle – 5.31
All Comes Down – 5.04
Talk Is Cheap – 4.00
Hard to Find the Words – 5.45
Blood from a Stone – 4.52
Still Climbing – 5.22
Freewheelin – 3.06
Through the Rain – 5.07
Easy Come Easy Go – 4.33
The Road's Still Long – 6.05
Hot & Bothered – 3.57
Kokoonpano

Tom Keifer – laulu, kitara, piano
Eric Brittingham – basso
Jeff LaBar – kitara
Kenny Aronoff – rummut
Fred Coury – rummut (kappale 11)
Arvostelut

AllMusic:
Sompanen (Jyväskylä)

| Sompanen |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°01′12″N, 25°30′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Kaitajärveen 
Järvinumero:  14.221.1.183
Mittaustietoja
Pinnankorkeus:  158 m  
Pituus:  340 m  
Leveys:  160 m  
Rantaviiva:  0,811 km  
Pinta-ala:  2,648 ha  
Saaria:  ei saaria 
 fiSompanen 
Sompanen  on Keski-Suomessa Jyväskylässä Korpilahden kirkonkylän lähellä sijaitseva lampi.
Maantietoa

Lammen pinta-ala on 2,6 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 158 metriä mpy.
Star Warz

| Star Warz Rockin da North |
| --- | --- | --- |

Studioalbumin tiedot
 Julkaistu: 5. syyskuuta 2003
 Formaatti: CD
 Tuottaja(t): Jukka Immonen, Sakris, Jouni, Pauli Rantasalmi, Jonny Bro, Critikal, Helpus
 Tyylilaji: rap
 Levy-yhtiö: BMG
Listasijoitukset
  4.
Rockin da Northin muut julkaisut
| RDN Allstars 2002 | Star Warz 2003 | Power of the Sound 2006 |
Singlet albumilta Star Warz
 ”One World” / ”Star Warz” Julkaistu: 2003  ”Katujen ääni” / ”Sun kanssa” Julkaistu: 28. marraskuuta 2003
Star Warz on hip hop -ryhmä Rockin da Northin albumi, joka julkaistiin 5. syyskuuta 2003.  Albumista julkaistiin myös Kingsize Edition -painos 28. marraskuuta 2003.
Albumi nousi Suomen virallisen listan sijalle 4.
Kappaleet

| --- | --- |
 Alkuperäinen painos Intro – 1.25  One World – 3.48  (GZA, Skandaali, YOR123)  Sun kanssa – 3.29  (Toinen Kanava, Krisu)  Nuoret ritarit – 4.03  (Pikku G, Raimssi)  Star Warz Ext. – 5.16  (Pikku G, Ezkimo, Skandaali, Jaise, YOR123, Joniveli)  We Got It – 3.57  (Alkaholiks, Ezkimo, Skandaali)  Historia – 4.14  (Freestyle, Urbaanilegenda)  Moments of Silence – 1.00  (Metsänkylä Big Band)  Naiset – 4.00  (Ezkimo, Skandaali, YOR123)  Niinku pitäis – 4.02  (Sophie, Kasanova)  Tallsinki – 4.06  (A-Rühm, Skandaali, YOR123, Jaise)  Neckbone – 5.12  (RZA, Cilvaringz, Ganz, Joniveli, Elastinen)  Sana sanasta 2 – 3.34  (Urbaanilegenda, Skandaali)  Meijän ympärillä – 5.00  (Fattaru, Toinen Kanava)  Ei rauhaa – 4.10  (Helpus, Sophie)  Yhteistyö – 2.12  (Skandaali, Sophie)  Outro – 1.12  (YOR123, Skandaali)  Kappaleiden tuottajat Jukka Immonen: 1  Sakris: 2, 5, 9, 16, 17  Jouni: 3  Pauli Rantasalmi: 4  Jonny Bro: 6, 7, 10, 12, 13, 14  Critikal: 11  Helpus: 15 :  Kingsize Edition Intro  One World (GZA, Skandaali, YOR123)  Katujen ääni (Toinen Kanava, YOR123)  Sun kanssa (Toinen Kanava, Krisu)  Nuoret ritarit (Pikku G, Raimssi)  Star Warz (Pikku G, Ezkimo, Skandaali, Jaise, YOR123, Joniveli)  We Got It (Alkaholiks, Ezkimo, Skandaali)  Historia (Freestyle, Urbaanilegenda)  Naiset (Ezkimo, Skandaali, YOR123)  Niinku pitäis (Sophie, Kasanova)  Tallsinki (A-Rühm, Skandaali, YOR123, Jaise)  Supercool (A-Rühm, Skandaali, YOR123)  Neckbone (RZA, Cilvaringz, Ganz, Joniveli, Elastinen)  Sana sanasta 2 (Urbaanilegenda, Skandaali)  Meijän ympärillä (Fattaru, Toinen Kanava)  Ei rauhaa (Helpus, Sophie)  Yhteistyö (Skandaali, Sophie)  Outro (YOR123, Skandaali)  Star Warz (live)
Arvostelut

Helsingin Sanomat:
Soundi:
Storfjellet (täsmennyssivu)

Storfjellet tarkoittaa seuraavia:
Storfjellet, 1 037-metrinen vuorenhuippu Norjan Narvikin, Gratangenin ja Skånlandin kuntien rajalla
Storfjellet, 1 492-metrinen vuori Norjan Tromssan kunnassa
Storfjellet, 1 089-metrinen vuori Norjan Tromssan kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Storfjellet”, voi hakea sivunnimihaulla, laajalla sivunnimihaulla tai tekstihaulla.
Stepan Bandera

| Stepan Bandera> Степан Бандера |
| --- | --- |

Henkilötiedot
Syntynyt: 1. tammikuuta 1909 Staryi Uhryniv, Itävalta-Unkari
Kuollut: 15. lokakuuta 1959 (50 vuotta) München, Länsi-Saksa
Ammatti:  poliitikko
Muut tiedot
 Nimikirjoitus
Stepan Andrijovytš Bandera (ukr. Степан Андрійович Бандера, 1. tammikuuta 1909 Staryi Uhryniv, Itävalta-Unkari – 15. lokakuuta 1959 München, Länsi-Saksa) oli ukrainalainen poliitikko, joka johti Ukrainalaisten nationalistien järjestöä (OUN) toisen maailmansodan aikana ja sen jälkeen. OUN teki maailmansodan aikana yhteistyötä natsi-Saksan kanssa, mutta toisaalta monet sen johtajista Bandera mukaan lukien olivat suuren osan sodan ajasta vankeina keskitysleireillä. Bandera vapautettiin sodan viimeisten kuukausien aikana. Sodan jälkeen hän asui Länsi-Saksassa, jossa Neuvostoliiton turvallisuuspoliisin KGB:n agentti salamurhasi hänet. Bandera on ollut myöhemmässä Ukrainassa etenkin kansallismielisten piirien usein ihannoima, mutta myös kiistelty hahmo.
Elämä > Nuoruus

Stepan Bandera syntyi Staryi Uhrynivin kylässä lähellä Kalušin kaupunkia Stanisławówin eli nykyisen Ivano-Frankivskin alueella 1. tammikuuta 1909. Hänen isänsä oli kreikkalaiskatolinen pappi. Bandera opiskeli 1919–1927 Stryin kymnaasilla ja liittyi vuonna 1922 partioliikkeen innoittamaan ukrainalaiseen kansallismieliseen nuorten Plast-järjestöön.
Elämä > Ukrainalaisten nationalistien järjestö

Opiskeltuaan Stryissä Bandera alkoi opiskella maataloustieteitä Lvivin polyteknisessä opistossa, jossa hän vuonna 1927 liittyi Ukrainan sotilasorganisaatioon (Ukrajinska viiskova orhanizatsija, UVO). UVO oli perustettu entisen Länsi-Ukrainan kansantasavallan armeijan seuraajaksi. Järjestö harjoitti aseellista toimintaa Puolan Itä-Galitsiassa. Bandera toimi järjestön tiedustelu- ja propagandaosastoilla.
Bandera liittyi 1929 Ukrainalaisten nationalistien järjestöön (Orhanizatsija ukrajisnkyh natsionalistiv, OUN), joka oli perustettu UVO:n kannatuksen vähetessä. Bandera kohosi vuonna 1931 järjestön propagandaosaston johtoon, ja 6. kesäkuuta 1933 Bandera valittiin OUN:n Länsi-Ukrainan johtajaksi (providnyk). Banderan kannattajia olivat etenkin OUN:n radikaalit ja hyvin puolalaisvastaiset nuoremman polven jäsenet. Banderan johdolla järjestön jäsenet toteuttivat terrori-iskuja, joihin lukeutui esimerkiksi Puolan sisäministeri Bronisław Pierackin murha. Vuonna 1934 murhattua Pierackia pidettiin ukrainalaisten nationalistien vastaisen niin sanotun Itä-Galitsian rauhoittamiskampanjan suunnittelijana. Bandera määräsi myös Mykola Lemykin murhaamaan Neuvostoliiton Lvivin-konsulin kostona Ukrainan neuvostotasavallan vuosien 1932–1933 nälänhädästä.
Bandera pidätettiin 14. kesäkuuta 1934. Häntä ja muita OUN-johtajia vastaan käytiin oikeudenkäynti, ja tammikuussa 1936 hänet tuomittiin kuolemaan. Bandera sai kuitenkin toisen oikeudenkäynnin, jossa tuomio muutettiin elinikäiseksi vankeudeksi. Bandera oli vangittuna syyskuuhun 1939 saakka Święty Krzyżin, Rawzicin, Wronkin ja Bereza Katuskan vankiloissa.
Elämä > Toinen maailmansota

Toisen maailmansodan syttyessä Bandera vapautettiin yhdessä muiden nuorten OUN:n johtohahmojen kanssa. Hän pyrki jälleen järjestön johtoon. OUN ajautui kuitenkin henkilövalintojen ja poliittisten erojen takia sisäisiin ristiriitoihin. Banderaa kannatti järjestön nuori sukupolvi, mutta maltillisempi vanhempi sukupolvi kannatti Andri Melnykiä. Järjestö jakautui erimielisyyksien takia kahtia 10. helmikuuta 1940. Melnykin kannattajat tulivat tunnetuksi nimellä OUN-m ja Banderan kannattajat nimellä OUN-b. Yksi Banderan ja Melnykin poliittisista erimielisyyksistä oli heidän suhtautumisensa siihen, että Richard Jary, Mykola Stsiborskyi ja muut OUN:n jäsenet olivat naimisissa juutalaisten naisten kanssa. Banderalle tämä oli täysi skandaali: kirjeessä, jonka hän kirjoitti Melnykille 10. elokuuta 1940, hän sanoi hyväksyvänsä tämän johtajuuden edellyttäen, että tämä karkottaa OUN:n jäsenet, jotka olivat naimisissa juutalaisnaisten kanssa.
Banderan johtama OUN-b peri suurimman osan vanhasta organisaatiosta, ja se toimi lähinnä Neuvostoliittoa vastaan. Järjestö uskoi hyötyvänsä mahdollisesta tulevasta sodasta natsi-Saksan ja Neuvostoliiton välillä. Sen lopullisena tavoitteena oli Ukrainan itsenäisyys. Järjestö alkoi tehdä yhteistyötä Saksan Wehrmachtin kanssa ja muodosti omia sotilasyksiköitä yhteistyötä varten vallattaviksi suunniteltujen alueiden hallitsemiseksi.
Saksa hyökkäsi Neuvostoliittoon 22. kesäkuuta 1941. 30. kesäkuuta Banderan seuraajat julistivat saksalaisten hallitsemassa Lvivissä Ukrainan itsenäiseksi. Ukrainan valtionpäämieheksi julistettiin Jaroslav Stetsko. Banderasta oli ilmeisesti tarkoitus myöhemmin tulla valtionpäämies. Ukrainan hallitus korosti liittolaisuuttaan natsi-Saksaan, ja Adolf Hitlerille lähetettiin henkilökohtainen tervehdys. Itsenäisyysjulistukselle ei kuitenkaan ollut pyydetty erikseen lupaa saksalaisilta.
Bandera pidätettiin 6. heinäkuuta 1941, ja saksalaiset vaativat itsenäisyysjulistuksen perumista. OUN-b ei tähän suostunut, ja sen julistaman hallituksen jäsenet pidätettiin ja vietiin Sachsenhausenin keskitysleirille. Heidän joukossaan oli myös Bandera, vaikka hän ei varsinaisesti hallitukseen kuulunut. Leirille lähetettyjä OUN:n jäseniä kohdeltiin melko hyvin, ja järjestön yhteistoiminta saksalaisten kanssa jatkui. Järjestön tiedetään auttaneen saksalaisten Einsatzgruppe-ryhmiä juutalaisten murhaamisessa, ja järjestö tuotti myös juutalaisvastaisia julkaisuja. Bandera oli toisaalta Sachsenhausenin leirillä ollessaan yhteyksissä Puolan kotiarmeijan johtajaan Stefan Grot-Roweckin. Heidän väleistään ei kuitenkaan tiedetä enempää. Banderan veljet Vasyl ja Bohdan kuolivat Auschwitzn keskitysleirillä vuonna 1942.
Elämä > Maailmansodan jälkeen

Saksalaisten suhtautuminen OUN:n johtoon muuttui vuonna 1944. Bandera ja Jaroslav Stetsko vapautettiin 25. syyskuuta 1944. Saksalaiset halusivat tehdä yhteistyötä heidän perustamansa Ukrainan kansallisen komitean puitteissa. Banderan suhtautumista saksalaisiin maailmansodan viimeisien kuukausien aikana ei kuitenkaan tunneta varmuudella. Sodan jälkeen hän asettui länsiliittoutuneiden miehitysalueelle Müncheniin, ja hänet valittiin helmikuussa 1946 OUN:n ulkomaan osastojen johtoon. Banderan ja muun järjestön välille oli alkanut kuitenkin muodostua poliittisia erimielisyyksiä. Bandera katsoi järjestön liikkuneen kohti pluralismia ja sosiaalidemokratiaa, mitä Bandera piti nationalismin perusaatteiden vastaisena, ja hän kieltäytyi tunnustamasta järjestön johtoa ulkomailla. Bandera oli yhteyksissä myös edelleen vastarintaa jatkaneen Ukrainan kansannousuarmeijan (Ukrajinska Povstanska Armija, UPA) toimijoihin. Erot johtivat järjestön uuteen jakautumiseen, ja Banderan vastustajat perustivat vuonna 1956 Lev Rebetin ja Zinoviy Matlan johdolla OUN-z:n.
OUN:n kilpailevat ryhmittymät lähettivät omia edustajiaan nyt Neuvostoliittoon kuuluneeseen Ukrainaan. Banderan ryhmittymän turvallisuuspalvelun johtaja Myron Matvijenko jäi kiinni ja paljasti neuvostoviranomaisille järjestön toiminnan yksityiskohtia. Banderan OUN:n asema heikkeni siksi merkittävästi. Hän oli kuitenkin edelleen huomattava kansallisen vastarinnan symboli. Neuvostoliiton turvallisuuspoliisin KGB:n johtaja Aleksandr Šelepin määräsi hänen salamurhansa. KGB:n agentti Bohdan Stašynskyi murhasi hänet 15. lokakuuta 1959 syanidia sisältävällä myrkkypistoolilla. Bandera haudattiin Müncheniin.
Kuoleman jälkeen

Stašynskyi antautui 13. elokuuta 1961 yhdysvaltalaisille viranomaisille Länsi-Berliinissä. Häntä vastaan käytiin 8.–16. lokakuuta 1962 oikeudenkäynti Banderan sekä Lev Rebetin murhista. Hän sai kahdeksan vuoden vankeustuomion. OUN ja Stepan Bandera on myöhemmin uudelleen itsenäistyneessä Ukrainassa nähty usein isänmaallisina tahoina ja itsenäisyystaistelijoina. Banderaa on ihannoitu etenkin kansallismielisissä piireissä. Hänen hahmonsa on kuitenkin myös jakanut ukrainalaisia. Osa on kannattanut Banderan ja OUN:n sijaan neuvostoliittolaista näkemystä vuosista 1941–1945 suurena isänmaallisena sotana. OUN:n kaltaisten autoritaarisen nationalismin kannattajia on kutsuttu ”banderisteiksi”. Banderalaisiksi leimattiin Venäjän propagandassa myös esimerkiksi vuoden 2014 vallankumouksen kannattajat.
Bandera on keskeinen vihollishahmo Vladimir Putinin puheissa ja kirjoituksissa. Esseessään ”Ukraina osana Venäjää” kesältä 2021 Putin mainitsee Banderan nimen useammin kuin Stalinin ja Brežnevin mutta jättää mainitsematta salamurhan.
Ukrainan vuoden 2010 presidentinvaalin ensimmäisen kierroksen jälkeen väistyvä presidentti Viktor Juštšenko myönsi Banderalle postuumisti Ukrainan sankarin arvonimen. Päätöstä kritisoivat muiden muassa Simon Wiesenthal -keskus, jonka lausunnon mukaan Banderan kannattajat tappoivat tuhansia juutalaisia, Euroopan parlamentti, jonka hyväksymässä julkilausumassa arvonimen myöntämistä kritisoitiin, Venäjän liittoneuvosto ja ulkoministeriö sekä Puolan presidentti Lech Kaczyński. Donetskin alueen hallinto-oikeus totesi huhtikuussa 2010 Juštšenkon päätöksen laittomaksi sillä perusteella, että Ukrainan sankarin arvonimi voidaan myöntää vain Ukrainan kansalaiselle, eikä Bandera ollut Ukrainan kansalainen.